covid a dojčenie
Dobý deň, chcela by som sa informovať o možnosti užívania liekov. Mam momentálne 5 týždňové bábätko, ktoré je plne dojčené, no od včera som covid pozitívna s teplotou cca 38.7, sú nejaké lieky, ktoré môžem okrem užívať. Dala som si paralen, no ten mi velmi nepomáha a už ma aj svrbi v hrdle. ďakujem
Dobrý deň, ďakujeme za Vašu otázku.
Na horúčky počas dojčenia sa užívajú lieky s účinnou látkou paracetamol (PARALEN 500 tbl 500 mg, Panadol Novum 500 mg tbl flm, Parapyrex tbl 500 mg , MEDIPYRIN 500 tbl ). Dospelí s hmotnosťou nad 60 kg užívajú 2 tablety ako jednorazovú dávku. Najvyššia jednotlivá dávka je 1 g (2 tablety), maximálna denná dávka sú 4 g (8 tabliet). Liečivo paracetamol nájdete vo forme tabliet alebo
čapíkov
.
Pri dlhodobej liečbe (dlhšie ako 10 dní) sa nemá počas 24 hodín prekročiť dávka 2,5 g (5 tabliet). Pri krátkodobej liečbe a súbežnom starostlivom sledovaní dojčaťa nie je nutné dojčenie prerušiť. Dôležité pri liečbe je dodržiavať pitný režim a mať na sebe ľahké oblečenie. V prípade, ak Vám napriek zvýšenému dávkovaniu teplota neklesne, tak je potrebné konzultovať Váš stav s lekárom.
Na kašeľ Vám doporučujem sirup
STOPKAŠEĽ
Medical sirup Dr. Weiss. Prípravok uľavuje pri kašli, pri škrabaní v krku, znižuje bolesť v krku a upokojuje jeho podráždenie. Je vhodný aj pre celiatikov, diabetikov . Ako podporná liečba je vhodný prípravok
OSCILLOCOCCINUM.
Na zvýšenie imunity Vám doporučujem prípravok
TEREZIA HLIVA USTRICOVITÁ S RAKYTNÍKOVÝM OLEJOM cps.
Pekný deň Vám prajeme.
S pozdravom Martina Vetráková.